VIISAUS
RAKKAUS, SIUNAUS, TOIVO
ENNALLEEN ASETTAMINEN
LOHDUTUS
HÄN ON YLÖSNOUSSUT!
VÄLITTÄMINEN
RAUHA
YLISTYS
TIETO
SANA JERUSALEMISTA
Elävä yhteys -ohjelmassa Juha Ketola opettaa ylösnousemuksesta.
Tervetuloa ohjelman pariin! Olen Juha Ketola, ICEJ:n kv. johtaja.
Tänään juhlimme Jeesuksen ylösnousemusta.
Se tuo suuren ilon sydämeeni. Enkelit sanoivat puutarhahaudalla: -
"Miksi etsitte elävää kuolleiden joukosta?
Hän ei ole täällä. Hän on ylösnoussut!"
Se on totta. Jeesus elää.
Kun tulemme Hänen luokseen, saamme loputtomia mahdollisuuksia.
Jeesus on täynnä elämää.
Kaikki kuollut elämässämme -
voidaan korvata Jeesuksen ylösnousemuselämällä.
Se on voimaa, joka on koko ajan toiminnassa.
Se tarkoittaa, että Hän voi muuttaa elämämme. Mitä vain voi tapahtua.
Jeesuksessa meillä on tulevaisuuden turva ja elämäntarkoitus.
Hän pitää meitä pystyssä voimallaan.
Jumala pitää meidät voimallaan uskon kautta yhteydessä perintöömme, -
jota ei voi turmella. Se odottaa meitä taivaassa.
Se tarkoittaa Uutta Jerusalemia. Seuraavassa selitän sitä tarkemmin.
Alussa loi Jumala taivaan ja maan.
Raamatussa sanotaan, että Jumala loi paratiisin ja asetti sinne ihmisen.
Kaikki oli valmista ihmistä varten. Se oli kaunista. Raamatussa kerrotaan, -
että Jumalan luomassa paratiisissa oli kauniita puita.
Kuvittele, miten aurinko valaisi Eedenin puutarhaa -
ja sai vedet kimaltelemaan. Siellä vallitsivat sopusointu ja rauha.
Kaikki oli valmista. Sitten Jumala loi ihmisen ja asetti hänet paratiisiin.
1. Moos. 2:7: "Silloin Herra Jumala teki maan tomusta ihmisen -
ja puhalsi hänen sieramiinsa elämän hengen, -
ja niin ihmisestä tuli elävä sielu."
Jumala muovasi ihmisen maan tomusta -
ja puhalsi tämän sieraimiin elämän hengen, -
ja tästä tuli elävä sielu.
Kun ihminen avasi silmänsä, hän näki ensimmäisenä Luojansa, Jumalan.
Hän katseli Luojansa silmiin.
Ihminen luotiin Jumalan kuvaksi.
Hänen suhteensa Jumalaan oli ihana.
Sitten, Raamattu kertoo, synti tuli maailmaan.
Paratiisin keskellä oli elämän puu sekä hyvän- ja pahantiedon puu.
Ihmisen oli kiellettyä syödä hyvän- ja pahantiedon puusta, -
mutta hän söi siitä. Se oli maanpetos.
Ihminen rikkoi Jumalan käskyä ja teki synnin.
Aadamissa me kaikki olemme tehneet syntiä.
Jumalan kaunis luomakunta, ilmapiiri ja sopusointu olivat poissa.
Menetimme ne.
Synti ja kuolema tulivat maailmaan.
Room. 5:12 (1992): "Yhden ainoan ihmisen teko toi maailmaan synnin -
ja synnin mukana kuoleman. Näin on kuolema saavuttanut kaikki ihmiset, -
koska kaikki ovat tehneet syntiä."
Kaikki voidaan asettaa ennalleen Jeesuksen täytetyssä työssä -
Hänen ristinkuolemansa ja ylösnousemuksensa kautta.
Kaikki voidaan asettaa ennalleen ja korjata. Se on hyvä uutinen!
Raamatun punainen lanka on ihmisen syntisyys -
ja Jumalan sovitustyö Jeesuksessa. Siksi Jeesus tuli.
Hän tuli kuolemaan puolestamme ristillä.
Synti tuli maailmaan, ruumiiseemme, sieluumme ja henkeemme.
Synti saastuttaa, pilaa ja turmelee koko ihmisen olemuksen.
Emme kykene edes etsimään Jumalaa. Hänen on etsittävä meidät.
Siksi Hän lähetti Poikansa. Kun Jeesus kuoli ristillä, -
Raamatussa sanotaan, että Hän oli Uhrikaritsamme, pääsiäiskaritsamme.
Hän oli edestämme annettu Uhrikaritsa.
Raamatun mukaan Jeesus kantoi syntimme ruumiissaan ristillä.
Hän otti ylleen kaiken, koko kuorman, -
kaiken sen, mikä erotti meidät Jumalasta, -
itsestämme, muista ihmisistä ja luomakunnasta.
Hän kantoi sen kaiken sekä myös kirouksen ja rangaistuksen ristillä.
Jes. 53:5: "mutta hän on haavoitettu meidän rikkomustemme tähden, -
runneltu meidän pahain tekojemme tähden.
Rangaistus oli hänen päällänsä, -
että meillä rauha olisi, ja hänen haavainsa kautta me olemme paratut."
Jes. 53:4: "Mutta totisesti, meidän sairautemme hän kantoi, -
meidän kipumme hän sälytti päällensä."
Jeesus kuoli meidän puolestamme.
Hän otti päällensä synnit, turmeluksen, Aadamin luonnon, -
syntiluonnon, syntiperiaatteen, pilalle menneen ja saastuneen luonteen.
Hän otti päällensä kirouksen ja erotuksen Jumalasta.
Hän koki helvetin puolestamme.
Hän nousi kuolleista uuteen elämään.
Kaikki kuolemalta maistuva haudattiin Hänen kanssaan.
Kaikki, mikä on kuoleman otsikon alla, -
ratkaistiin Jeesuksen ristinkuolemassa.
Se haudattiin. Voimme unohtaa menneisyytemme. Mikä ilosanoma!
Menneisyytemme on käsitelty. Kaikki on ratkaistu Jeesuksen kuolemassa.
Hän vuodatti verensä. Hän oli pääsiäiskaritsa.
Jumala siirsi Jeesuksen ruumiiseen -
syntimme, turmeltuneisuutemme ja kaiken, mikä on pahaa ja syntiä.
Sitten Hän siirsi Jeesuksen elämän henkeemme ja olemukseemme.
Meidän kuolemamme sälytettiin Hänen ylleen.
Hänen elämänsä on nyt meissä.
Meidät on ristiinnaulittu yhdessä Hänen kanssaan. Hän elää meissä.
Voimme unohtaa koko menneisyytemme ja elämän, -
jota synti on koskettanut, -
ja teot, jotka on tehty synnin ja saatanan voiman alaisuudessa.
Meidät on vapautettu menneestä. Se on käsitelty kokonaan.
Jeesus on noussut kuolleista!
PUUTARHAHAUTA
Jeesus itse seisoi heidän keskellään ja sanoi: "Rauha teille!" Luuk. 24:36
Kun Jeesus nousi kuolleista, henkemme nousi kuolleista.
Meidät on asetettu taivaallisiin yhdessä Hänen kanssaan.
Se tarkoittaa loputtomia mahdollisuuksia elämässä -
sekä kokemuksissa ja teoissa täällä maan päällä.
Se tarkoittaa loputtomia mahdollisuuksia -
myös jumalisuudessa ja luonteessamme.
Muista, että luonteemme määrää tulevaisuutemme.
Ylösnousemuselämässä kaikki asiat voivat tulla uusiksi.
Ylösnousemuselämässä pääsemme osallisiksi Jeesuksen luonteesta.
Kaikki on kunnossa sisäisesti.
Siksi myös Jeesuksen Henki täyttää meitä jatkuvasti, -
jotta se voi kummuta ulos aivan kuin elävien vesien virtana hengestämme.
Kaikki voi muuttua.
Kaikki voi muuttua paremmaksi. Ei ole parempaa sanomaa -
kuin sanoma Jeesuksen ylösnousemuselämästä.
Meidät on kätketty Häneen. Voimme saada Hänen voimansa elämäämme.
Elämä voi korvata kaiken, mikä on kuollutta.
Tarkoitan kaikenlaista kuolemaa: -
kuolemaa mielenterveydessä, ihmissuhteissa, -
avioliitossa, taloudessa, liike-elämässä ja unelmissa.
Elämä voi korvata kaiken Jeesuksen ylösnousemusvoiman kautta.
Kaikki asiat ovat mahdollisia.
Se on mahtavan hyvä sanoma.
Sovella sitä voimaa elämässäsi.
Mieleesi saattaa nyt aivan yllättäen nousta jokin lapsuuden unelma.
Elit vielä viattomuuden aikaa. Jumala antoi sinulle unelman.
Et ole tajunnut unelmaa. Se ei ole vielä toteutunut.
Nyt Jeesuksen ylösnousemusvoima voi herättää unelman kuolleista -
ja tehdä siitä elävän.
Mene salaiseen paikkaasi. Mene kammioosi rukoilemaan.
Sulje ovi, avaa sydän ja sano: -
"Herra, sovellan ylösnousemus- voimaa. Täytä minut Hengelläsi.
Tee kaikki uudeksi." Hän vastaa pyyntöösi.
Elämä voi muuttua kokonaan.
Tämä on Jeesuksen ylösnousemuspäivä.
Se voi olla ylösnousemuspäivä sinullekin.
Jumala sinua siunatkoon ja varjelkoon.
Jumala kirkastakoon kasvonsa sinulle.
Ota vastaan ylösnousemusvoima elämääsi.
JUHA KETOLA HAASTATTELEE RICHARD MERYONIA.
Olen puutarhahaudalla Jerusalemissa -
puutarhahaudan johtajan Richard Meryonin kanssa.
Tervetuloa ohjelmaan! - Kiitos ja tervetuloa puutarhahaudalle!
Tämä on todella kaunis paikka ja puutarha.
Milloin se löydettiin? - Vuonna 1883.
Kristitty brittikenraali Gordon, -
joka tunnetaan taisteluistaan Kiinassa, meni Khartumiin kuvernööriksi.
Hän tuli vierailulle Jerusalemiin Spaffordin perheen luo.
Charles Horatio Spafford kirjoitti It Is Well with My Soul -virren.
Gordon yöpyi parinsadan metrin päässä. Hän luki Raamattua, -
näki pääkalloa muistuttavan kallion ja sanoi: "Tuohan on Golgata."
Hän löysi pääkallopaikan, jota pidetään ristiinnaulitsemispaikkana.
Gordon murhattiin Khartumissa seuraavana vuonna.
Brittikristityt ostivat tämän paikan vuonna 1894.
Se on ollut täällä nyt 120 vuotta.
Se on erittäin hyvin hoidettu ja kaunis.
Sitä on täytynyt kehittää.
Viime vuonna täällä kävi 273 000 vierailijaa yli 90 maasta.
Tahdomme tarjota heille kauniin visuaalisen kokemuksen.
Vielä tärkeämpää on, että he saavat hyvän hengellisen kokemuksen.
Sen vuoksi täytyy huolehtia helppo- kulkuisuudesta ja turvallisuudesta.
Miten kuvailisit puutarhahaudan näkyä ja tehtävää?
Täällä on kolme tai neljä asiaa, jotka ovat ainakin 2 000 vuotta vanhoja.
Ne kuvaavat ristiinnaulitsemis- ja ylösnousemusviikonlopun sanomaa.
Järjestämme opastettuja kierroksia.
Kaikki oppaamme ovat uskovia.
He kertovat ristiinnaulitsemisesta ja ylösnousemuksesta.
Emme kerro perinteistä, arkeologiasta emmekä muinaisajoista.
Oppaat lukevat kertomuksen Raamatusta.
Jumalan Henki koskettaa vierailijoita, -
koska avaamme Raamatun ja kerromme kertomuksen sellaisenaan.
Jotkut luulevat, että tämä ympäristö on tehty kuvaamaan kertomusta, -
mutta nämä 2 000 vuotta vanhat asiat sopivat tarkasti Raamatun sanomaan.
Emme voi todistaa, että tämä on oikea paikka, -
joten emme voi väittää sitä todeksi. Sanommekin, ettei ole tärkeää, -
missä Jeesus kuoli ja minne Hänet haudattiin, -
mutta se, miksi Jeesus kuoli ja nousi kuolleista, on äärimmäisen tärkeää -
maailman jokaiselle ihmiselle.
Olen palvellut pitkään Britannian merivoimissa.
Sanonkin, että pidämme kohdetta synnistä vapaana vyöhykkeenä.
Se on suurin velvollisuuteni johtajana.
Sitä kautta Pyhä Henki pystyy käyttämään vakuuttavaa voimaansa.
Kaikki kävijämme eivät ole uskovia.
Täällä käy puunhalaajia, intiaani- päälliköitä, äiti maa -palvojia -
sekä paikallisia israelilaisia ja palestiinalaisia.
Pyhä Henki voi koskettaa heitä täällä.
Tahdomme, että tämä on turistin matkan kohokohta.
He kuulevat kertomuksen uskovan kertomana kenties äidinkielellään.
Mikä sai sinut tulemaan tänne? Olet alun perin Englannista.
Olen Englannista. Annoin elämäni Herralle Plymouthin kaupungissa.
Siellä on GOD TV:n päämaja. Uskoontulostani on 40 vuotta.
Onnittelut! - Luulet, että olen 62, mutta olen oikeasti vasta 40.
Annoin elämäni Herralle Plymouthissa nuorena merivoimien teknikkona.
Eräs uskova armeijatoverini johdatti minut uskoon.
Innostuin työpaikkaevankelioinnista. Palvelin merivoimissa 30 vuoden ajan.
Sitten Herra johdatti minua eteenpäin. Johdin Britanniassa miestyöjärjestöä, -
jossa seurakuntia varustetaan tavoittamaan Britannian kaikki miehet.
Epäonnistuin. Kaikki brittimiehet eivät vielä tunne Jeesusta. - En usko.
Edistymme. Varajohtajamme Carl Beech oli Herran voitelema.
Koin, että minun kuului jättää johtajuus hänen harteilleen.
Vetäydyin tehtävästä. Vietin hienon vuoden työttömänä, -
koska Herra sanoi: "Odota. Näytän seuraavan askeleen."
Silloin minua pyydettiin Jerusalemiin.
Olemme olleet naimisissa 35 vuotta. Olemme muuttaneet 31 kertaa.
Sanoin vaimolle: "Emme voi muuttaa Jerusalemiin, emmehän?"
En voinut pyytää häntä muuttamaan taas. Hän sanoi: "Tietysti voimme!"
Muutimme tänne vuonna 2010. Olemme viihtyneet erittäin hyvin.
Jerusalem on kiehtova, haastava ja innostava.
Se on kolmen monoteistisen uskonnon pääkaupunki.
Toimimme kaupungissa samoin kuten tekin ICEJ:ssä.
Olitteko käyneet Jerusalemissa ja puutarhahaudassa aiemmin?
Vaimoni oli asunut Jordaniassa 1950- luvulla. Tämä oli silloin Jordaniaa.
Tämähän on Itä-Jerusalemissa.
Vaimo saapui tänne 5.10.1973 kibbutsille sairaanhoitajaksi.
Yhtäkkiä kaikki sanoivat hädissään: "Mene pommisuojaan."
Jom kippur -sota alkoi hänen saapumistaan seuraavana päivänä.
Menimme naimisiin. Kävin ensi kerran Jerusalemissa vuonna 1999.
Olimme käyneet täällä monesti.
ICEJ:llä ja puutarhahaudalla on yhteistä historiaakin.
Jerusalemin kansainvälinen kristillisen suurlähetystön (ICEJ) eräs perustaja -
toimi aiemmin puutarhahaudan johtajana.
Aivan. Jan Willem van der Hoeven hoiti tätä paikkaa 1970-luvulla.
Hän vaikuttaa edelleen Jerusalemissa ja tekee hyvää työtä Herralle.
Hän toimi täällä johtajana ennen kuin ICEJ perustettiin.
Olemme, te ja me, suuressa kiitollisuudenvelassa hänelle -
uraauurtavasta työstä.
ICEJ ja puutarhahauta tekevät vieläkin yhteistyötä.
Kyllä. On ihanaa, että tulette tänne lehtimajanjuhlien aikana.
Odotatte alakanttiin 2 000:ta vierasta saapuvaksi tänne lokakuussa.
Täällä järjestetään englannin- ja portugalinkieliset ehtoollisjuhlat.
Toivottavasti tuotte myös kolmannen ryhmän, espanjankieliset, -
jotta saamme järjestää kolme ehtoollisjuhlaa.
Vietämme ehtoollista lähellä paikkaa, jossa Jeesus kuoli ja nousi kuolleista.
Tämä on ihanteellinen ympäristö sille.
Milloin tänne voi tulla käymään? Perittekö pääsymaksua?
Paikka on auki maanantaista lauantaihin.
Monet israelilaiset tulevat tänne sapattina aistimaan tätä rauhaa.
Paikka on auki 8:30―17:30.
Joskus hiljaisina aikoina suljemme lounasaikaan. Se ilmoitetaan netissä.
Meistä on ihanaa tarjota kristillistä palvelua ilmaiseksi kaikille tulijoille.
Emme peri maksua sisäänpääsystä, opastetusta kierroksesta -
emmekä ehtoollisesta. Valmistamme 200 000 ehtoollisannosta vuodessa.
Kaikki on ilmaista. Jaamme kannettavia äänioppaita perheille.
Teemme kaiken anteliaalla sydämellä.
Olemme täysin riippuvaisia kävijöiden lahjoituksista ja kaupan tuotosta.
Joka vuosi rahat ovat riittäneet juuri ja juuri. Ei ole tarvinnut leikata.
Eikö Jumala olekin hyvä? - On.
Hän antaa juuri riittävästi juuri oikeaan aikaan.
Richard Meryon, puutarhahaudan johtaja, tämä on erityinen paikka.
Onko se sinulle henkilökohtaisesti erityinen?
Täällä ei voi käydä tuntematta Jumalan läsnäoloa.
Hänen vahva läsnäolonsa on täällä päivin ja öin.
Minulle on suuri ja ihana etuoikeus olla täällä ympärivuotisesti.
Kiitos. Jumalan siunausta sinulle ja puutarhahaudalle! - Siunausta!
ICEJ-RAPORTTI
Israelissa 1,8 miljoonaa ihmistä elää köyhyysrajan alapuolella.
Israelissa on tänä päivänä suurta hätää -
holokaustista selviytyneiden, syrjäytymisvaarassa olevien nuorten -
ja maahanmuuttajien parissa. Tahomme rakentaa suhteita, -
edistää sovittelua ja osoittaa Jumalan rakkautta vastaamalla hätään.
Projektiemme kautta tuomme parempaa huomista ja toivoa.
ICEJ on jo 30 vuoden ajan tehnyt työtä kautta Israelin -
pohjoisesta etelään, idästä länteen.
Olemme auttaneet hädänalaisia.
Heidän joukossaan on ollut juutalaisia, -
arabikristittyjä, muslimeja, beduiineja ja druuseja.
ICEJ:llä on etuoikeus saada olla perustamassa ja laajentamassa -
holokaustista selviytyneiden palvelutaloa Haifassa.
He ovat saaneet palvelutalosta kodin.
Lisäksi kristittyjen tuki ja apu ovat koskettaneet ja antaneet toivoa.
Olen iloinen, että kristittyjä kautta maailman käy vierailulla täällä.
Heitä kiinnostaa, miten elämme. He auttavat meitä.
Olen iloinen, kun näen heidät. Se muistuttaa minua nuoruudestani.
Se tekee hyvää sielulle. Se saa minut iloiseksi. Olen kiitollinen kävijöille.
He ansaitsevat kiitoksen juutalaisilta.
On hyvä tietää, että maailmassa on vielä hyviä ihmisiä.
Olemme järjestäneet yleissivistävän ja ammatillisen koulutuksen projekteja.
Ne auttavat nuoria, naisia ja vähemmistön edustajia -
saamaan paremman huomisen ja katkaisemaan köyhyyskierteen.
Tiedätkö, kenen ei tarvitse olla koulutettu Etiopiassa? Professorin.
Riittää, että on elämänkokemusta.
Israelissa todellisuus on erilainen.
Täällä täytyy hankkia koulutus, elättää perhe, kasvattaa lapset, -
menestyä ja rakentaa maata.
Tahdon opiskella, en koko aikaa, -
mutta haluan tietää kaiken. Se on mahdotonta.
Olemme auttaneet Israelin lapsia eri projektien kautta.
Autoimme kahta lastenkotia.
Niissä asuu lapsia, jotka syystä tai toisesta eivät voi asua kotonaan.
Taustalla voi olla vanhempien kuolema tai jokin trauma tai kriisi.
Ensimmäisen lastenkodin tilat olivat erittäin huonossa kunnossa.
Rakensimme uudet tilat.
Toisessa lastenkodissa rakensimme lapsille leikkipaikan.
Kuulimme juuri ICEJ:n joistakin avustusprojekteista Israelissa.
Ryhdy kumppaniksemme -
siunaamaan juutalaisia.
Olemme lähetystönne Jerusalemissa. Herra runsaasti siunatkoon Siionista!
Suomennos: Marianne Tenetz